Document ID: /roh_data/filtered/fineweb-2-filterrobots_roh.jsonl.gz/25732

Randulina
La scoulina «Randulina»
Nus essans la scoulina Randulina chi’s rechatta sül prüm plaun. Nossa mussedra ho nom Andrea Martin ed es uriunda da Bever. Il pü gugent giovains illa stüva da poppas, inua cha que ho dafatta üna pigna veglia cun ün burel. Lo ans zuppainsa suot la s-chela, ed alura stu Andrea minchataunt tschercher a nus!
In nossa scoulina ho que bger lö per giuver cun legos, culs autos, cul trenin, culla chesina da poppas e per fer teaterin da chasparets. Suvenz pudainsa eir pittürer e fer gös ubain stincals cun nos Clown Charly. Aint il rinch chantains bgeras chanzuns ed Andrea suna culla guitarra.